HRVATSKA OBRTNIČKA KOMORA

**OBRTNIČKA KOMORA**

**SISAČKO – MOSLAVAČKE ŽUPANIJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Temeljem čl. 28. Statuta Obrtničke komore Sisačko - moslavačke županije, Odluke Upravnog odbora Obrtničke komore Sisačko - moslavačke županije, nakon potpisanih Sporazuma o stipendiranju s partnerima od 11.10.2012. godine, dana 12.10.2012. raspisuje se

**N A T J E Č A J**

**za dodjelu stipendije kao potpore učenicima, upisanim u 1. razred u deficitarna obrtnička zanimanja**

1.

Obrtnička komora Sisačko - moslavačke županije u suradnji s Ministarstvom poduzetništva i obrta, Sisačko - moslavačkom županijom, gradovima: Sisak, Novska, Petrinja, Hrvatska Kostajnica, Glina, Kutina, općinama: Sunja, Lekenik, Popovača, Martinska Ves,Topusko i Udruženjima obrtnika Kutina, Sisak i Novska,raspisuje natječaj za dodjelu  **19** **stipendija** od 500,00 (petsto kuna) kn mjesečno za školsku godinu 2012./13. **za učenike prvih razreda**.

2.

Stipendija se dodjeljuje redovnim učenicima upisanim u 1. razred, čiji roditelji imaju prebivalište na području Sisačko-moslavačke županije u zadnje tri godine pod uvjetom da nisu korisnici drugih stipendija.

3.

Stipendije se dodjeljuju za sljedeća deficitarna obrtnička zanimanja po školama:

* Iz Strukovne škole Sisak: **zidar-4 stipendije, soboslikar-ličilac – 2 stipendije**
* Iz Srednje škole Topusko: **slastičar – 2 stipendije**
* Iz Srednje škole Glina: **autoelektričar – 2 stipendije**
* Iz Tehničke škole Kutina: **instalater kućnih instalacija -2 stipendije**
* Iz industrijsko-obrtničke škole Sisak: **autolimar – 3 stipendije**
* Iz Srednje škole Novska: **strojobravar – 2 stipendije**
* Iz Srednje škole Ivana Trnskoga Hrvatska Kostajnica: **stolar - 2 stipendije**

Prijave s potrebnom dokumentacijom treba dostaviti na adresu Obrtničke komore Sisačko - moslavačke županije, 44000 Sisak, A. Starčevića 13 u roku od 15 dana od dana objave natječaja (do 26.10.2012.)

5.

**Učenici uz prijavu na natječaj trebaju priložiti:**

1. Kopiju svjedodžbe 8. razreda,
2. Potvrdu škole o upisu u navedeno deficitarno zanimanje
3. Izjavu roditelja o broju članova domaćinstva
4. Izjavu o neprimanju stipendije iz drugih izvora
5. Izjavu o visini putnih troškova za mjesečnu kartu do škole.
6. Dokaz o mjestu prebivališta
7. Dokaz o primanjima po članu obitelji u zadnja tri mjeseca
8. Uvjerenje Porezne uprave o prihodima članova obitelji druge naravi
9. Uvjerenja Zavoda za zapošljavanje za nezaposlene članove domaćinstva

6.

Pod jednakim uvjetima, prednost kod sklapanja ugovora imaju učenici s područja od posebne državne skrbi, učenici slabijeg imovinskog stanja, te učenici putnici.

7.

O rezultatima Natječaja kandidati će biti pismeno obaviješteni.

Predsjednik Komore:

Željko Vrbanus